น้ำมันปิดปรับตัวลดลง 49 เซนต์
ราคาน้ำมันปรับลดเป็นวันที่ 2 ติดต่อกัน จากสต๊อกน้ำมันที่เพิ่มขึ้นเกินคาดหมายในสหรัฐฯ
9 เม.ย. 2553

ราคาน้ำมันปรับลดเป็นวันที่ 2 ติดต่อกัน จากสต๊อกน้ำมันที่เพิ่มขึ้นเกินคาดหมายในสหรัฐฯ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม ลดลง 49 เซนต์ ปิดที่ 85.39 ดอลลาร์ต่อบาร์เรล ส่วนเบรนท์ลอนดอน งวดส่งมอบเดือนเดียวกัน ลดลง 78 เซนต์ ปิดที่ 84.81 ดอลลาร์ต่อบาร์เรล
ความเคลื่อนไหวในแดนลบของราคาน้ำมันมีขึ้นต่อเนื่องเป็นวันที่ 2 หลังจากสำนักงานสารสนเทศด้านพลังงานของสหรัฐฯ (อีไอเอ) ระบุในวันพุธ (7 เม.ย.) ว่า คลังน้ำมันดิบสำรองของประเทศ เพิ่มขึ้น 2 ล้านบาร์เรล ช่วงสัปดาห์สิ้นสุดวันที่ 2 เมษายน มากกว่าที่นักวิเคราะห์คาดหมายไว้ว่าจะเพิ่มขึ้นเพียง 1.4 ล้านบาร์เรล
แม้คลังน้ำมันเบนซินสำรองลดลงถึง 2.5 ล้านบาร์เรล แต่สต๊อกน้ำมันกลั่น อันประกอบด้วยดีเซลและน้ำมันทำความร้อนนั้น เพิ่มขึ้น 1.1 ล้านบาร์เรล